User:Mirakipnis/מירטל קייגל

מירטל " קיי " תומפסון קייגל (3 ביוני 1925 - 22 בדצמבר 2019) הייתה טייסת אמריקאית וחברה בקבוצת האסטרונאוטיות מרקורי 13. היא עבדה כמדריכת טיסה וכתבה על תעופה בצפון קרוליינה.

טרום מרקורי 13
קייגל נולדה ב-3 ביוני 1925 בסלמה, צפון קרוליינה. קייגל שאפה לטוס מגיל צעיר. כשהייתה בת 12, אחיה לימדו אותה לטוס במטוס שבבעלותם. כשהיא "קיבלה כנפיים" בגיל 14, היא הייתה הטייסת הצעירה ביותר בצפון קרולינה, ובאותה עת, אולי הייתה הטייסת הצעירה ביותר בארצות הברית. היא הצטרפה לכיתת האווירונאוטיקה של התיכון, כאשר מדריך בית הספר גויס להילחם במלחמת העולם השנייה, היא סיימה את שנת הלימודים כמורה. כמדריכת טיסה היא זכתה לכינוי, "קפטן K". קייגל קיבלה את רישיון הטיס הפרטי שלה כשהייתה בת תשע עשרה.

קיגל הצטרפה לסיירת האוויר האזרחית ולבית הספר לטיסה 99, ורצתה לשרת ב- WASP. קייגל המשיכה לנהל שדה תעופה ליד ראלי (Raleigh) ואת שירות השכרת המטוסים שלה. בשנת 1950, היא זכתה בגביע פאודר פאף דרבי (Powder Puff Derby). היא השלימה את רישיון הטייס המסחרי שלה למטוס חד ורב-מנועי עם דירוגי מכשירים עד 1951. היא הייתה גם מדריכת טיסה מוסמכת, מדריכה לטיסת מכשירים ומדריכת קרקע. בית הספר לטיסה שלה היה ממוקם בסלמה.

קייגל החל לכתוב טור בשם "זרמי אוויר" ב-1946 עבור העיתון Johnstonian Sun בסלמה. מאוחר יותר, מ-1953 עד 1960 הועבר הטור ל- Raleigh News and Observer. כשהטיסה מטוס אימון סילוני T-33, היא הפכה לאחת מחמש הנשים היחידות ש"הטיסו אי פעם מטוס סילון".

קייגל נישאה לתלמיד שלה לשעבר, וולט קייגל, בשנת 1960. שמלת הכלה שלה הייתה עשויה מבד מצנחים. היא עברה למייקון, (Macon) ג'ורג'יה. ב-1961. זמן לא רב לאחר שהגיעה, היא הוזמנה להשתתף בתוכנית החדשה "נשים בחלל". עד תחילת התוכנית היו לקייגל 4,300 שעות טיסה. קיגל ושתים עשרה הנשים האחרות שהשתתפו בתוכנית נודעו בסופו של דבר בשם " מרקורי 13 ". במהלך התוכנית, קיגל הוזהרה על ידי המנהלים שלא להיכנס להריון. בין שלל הבדיקות שעברה במסגרת התוכנית, היא ציינה שאחת הבדיקות הגרועות ביותר שניצבה בפניה היה הקפאת עור התוף.

פוסט-מרקורי 13
קייגל חזרה ללמד תלמידים לטוס וגם נרשמה לאוניברסיטת מרסר (Mercer University). היא המשיכה להיות מעורבת בסיירת האוויר האזרחית (Civil Air Patrol) בשנת 1964, היא התחרתה במירוץ האוויר הבינלאומי לנשים. בשנת 1986, היא הפכה לחברה בצוות הלוגיסטיקה האווירית של וורנר רובינס. בשנת 1988, קייגל הפכה לאישה השנייה שסיימה את לימודיה במכון הטכנולוגי של ג'ורג'יה (Georgia Institute of Technology) עם תעודה של מכונאי אוויר וכוח. בשנת 1998 בגיל 73, היא עדיין הטיסה את ססנה החד-מנוע שלה, למרות שפרשה מהוראה בבסיס חיל האוויר רובינס. ב-26 באפריל 2003, קייגל נכנסה להיכל התהילה האווירי של ג'ורג'יה. בשנת 2007, היא ושמונה מבוגרות ״מרקורי 13״ זכו בתואר דוקטור לשם כבוד מאוניברסיטת ויסקונסין, אושקוש(University of Wisconsin, Oshkosh).

מוות
קייגל מתה ב-22 בדצמבר 2019.

קישורים חיצוניים

 * Myrtle K. Thompson Cagle Collection
 * קיגל והססנה שלה (1998)